### Opis predmetu zákazky

### Vypracovanie projektovej dokumentácie pre stavebné povolenie a realizáciu stavby Nabíjacia stanica pre elektrické vozidlo a Nabíjacie stanice pre elektrické bicykle – smart riešenia a inžinierska činnosť

Predmetom zákazky je vypracovanie projektovej dokumentácie pre stavebné povolenie a realizáciu stavby Nabíjacia stanica pre elektrické vozidlo a nabíjacie stanice pre elektrické bicykle – smart riešenia a inžinierska činnosť. Nabíjacie stanice budú vybudované na jestvujúcich parkoviskách v meste Snina.

Projektová dokumentácia bude riešiť minimálne:

- Dodávku a montáž samostatne stojacích verejne prístupných nabíjacích staníc pre nabíjanie jedného automobilu a dve samostatne stojace verejne prístupné nabíjacie stanice pre elektrobicykle.

- Položenie elektrickej kabeláže, v prípade potreby inštaláciu ističov, alebo rozvádzačov.

- Skúšobnú prevádzku a odovzdanie plne funkčného systému, vrátane všetkých povolení potrebných k uvedeniu prevádzky do užívania.

- Údržbu a servis počas záručnej doby.

Inžiniersku činnosť – zabezpečenie a dodanie potrebných povolení vrátane pripojenia do distribučnej siete a rozkopávok, a ich uvedenie do pôvodného stavu.

Nabíjacie stanice budú umiestnené na pozemkoch vo vlastníctve Mesta Snina: parc. č. C KN 37/99 a C KN 5712/6, k. ú. Snina, ktoré sú využívané ako parkovisko a nachádzajú sa v blízkosti hlavného námestia a rekreačnej oblasti Sninské rybníky.

Pri návrhu nabíjacích staníc budú zohľadnené požiadavky prevádzkovej bezpečnosti. Navrhované riešenia nabíjacích staníc budú rešpektovať požiadavky na funkčnosť.

**Riešené lokality-**

* + **Nabíjacia stanica pre elektrické vozidlá** (počet: 1 ks), parc. č. C KN 37/99, k.ú. Snina
  + **Nabíjacia stanica pre elektrické bicykle** (počet: 2 ks), parc. č. C KN 37/99, 5712/6, k.ú. Snina

Predmet zákazky musí byť vypracovaný::

- v súlade so zákonom č. 50/1976 Zb. o územnom plánovaní a stavebnom poriadku v znení neskorších predpisov, minimálne v rozsahu podľa § 9 vyhl. č. 453/2000 Z.z., ktorou sa vykonávajú niektoré ustanovenia stavebného zákona,

- v súlade s príslušnými STN a EN a všeobecno-technickými požiadavkami na výstavbu,

-  v súlade so všeobecne záväznými právnymi predpismi,

- v súlade s pokynmi verejného obstarávateľa (objednávateľa) danými zhotoviteľovi na základe objednávky a dohodami zmluvných strán tak, ako budú obsiahnuté v písomných zápisoch v priebehu zhotovovania diela, ďalej v súlade s príslušnými rozhodnutiami alebo stanoviskami dotknutých orgánov a inštitúcií, pokiaľ majú priamy alebo nepriamy vplyv, resp. dopad na zhotovenie diela.

Projektová dokumentácia musí byť vypracovaná tak, aby ju verejný obstarávateľ mohol použiť v procese verejného obstarávania na výber zhotoviteľa stavebných prác, to znamená v súlade s platným zákonom č. 343/2015 Z. z. o verejnom obstarávaní a o zmene a doplnení niektorých zákonov, najmä s rešpektovaním ustanovenia § 42 ods. 3) cit. zákona (keďže projektová dokumentácia, ako aj výkaz výmer bude v procese verejného obstarávania súčasťou súťažných podkladov):

(3) Technické požiadavky sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky podľa odseku 2 dostatočne presne a zrozumiteľne, a takýto odkaz musí byť doplnený slovami „alebo ekvivalentný“.

Súčasťou projektových prác je aj prerokovanie dokumentácie s dotknutými orgánmi a organizáciami, vrátane zapracovania ich vyjadrení do projektu stavby.

Projektovú dokumentáciu je potrebné dodať kompletnú, v rozsahu na stavebné konanie a realizáciu stavby a musí obsahovať minimálne tieto časti :

* zameranie skutkového stavu (výškopisné a polohopisné zameranie, zameranie inžinierskych sietí - v prípade kolízií riešiť úpravu či preložku),
* technickú správu,
* výkresovú časť a špecifikáciu použitých zariadení,
* detailný rozpočet a výkaz výmer ,
* situácie so zákresom výstavby zariadení,
* schému zapojenia zariadení a rozvádzača,
* protokol o určení vonkajších vplyvov,
* plán organizácie výstavby,
* súhlasné stanoviská dotknutých orgánov a inštitúcií, ktoré majú priamy alebo nepriamy vplyv, resp. dopad na zhotovenie diela.

**Nabíjacia stanica pre elektrické vozidlá, príklady riešenia:**

****

**Nabíjacia stanica pre elektrické bicykle, príklady riešenia:**

****

****

**Riešené lokality-**

**Nabíjacia stanica pre elektrické vozidlá**

Predpokladaný celkový objem prác navrhovanej nabíjacej stanice pre elektrické vozidlá na jednom z parkovísk neďaleko hlavného námestia, parc. č. C KN 37/99 nesmie presiahnuť sumu: **12 000 € s DPH**.

**Nabíjacia stanica pre elektrické bicykle**

Predpokladaný celkový objem prác navrhovanej nabíjacej stanice pre elektrické bicykle v blízkosti námestia a v rekreačnej oblasti Sninské rybníky, parc. č. C KN 37/99, 5712/6 nesmie presiahnuť sumu: **10 000 € s DPH**.

**Projektová dokumentácia sa požaduje:**   
-   počet vyhotovení projektovej dokumentácie vrátane podrobného položkovitého rozpočtu a výkazu výmer v tlačenej forme) – 6 paré      
-   počet vyhotovení v elektronickej forme na CD/DVD vo formáte .pdf a vo formátoch, v ktorých bola spracovaná ( .doc, .xls, .dwg ) 1 x

**Prílohy :**

* Situácie umiestnenia jednotlivých riešených lokalít
* Body možného napojenia v lokalite